b'\n_START_ARTICLE_\nPredor Veliki Sveti Bernard\n_START_SECTION_\nOpis\n_START_PARAGRAPH_\nSkozi predor poteka odsek evropske poti E27, ki povezuje Belfort z Aosto. Za uporabo predora se pla\xc4\x8da cestnina tudi za voznike, ki so \xc5\xbee kupili \xc5\xa1vicarsko avtocestno nalepko._NEWLINE_Ve\xc4\x8dina njegove 5798 metrov dol\xc5\xbeine poteka v ravni liniji, vendar z manj\xc5\xa1imi vzdol\xc5\xbenimi nagibi. Severni portal je na nadmorski vi\xc5\xa1ini 1918 m, medtem ko je ju\xc5\xbeni na le 1875 m. Na obeh koncih je pristopna cesta do predora pokrita z galerijo / za\xc5\xa1\xc4\x8dito pred plazovi, da bi zmanj\xc5\xa1ali tveganje za dostop do predora v primeru slabega vremena. Mejne formalnosti se opravijo za predorom na severnem koncu, \xc4\x8deprav je dejanska dr\xc5\xbeavna meja 2938 m od vhoda iz \xc5\xa1vicarske strani ali 2860 m od italijanskega vhoda._NEWLINE_Ime predora prihaja neposredno od prelaza Veliki Sveti Bernard in s tem posredno od svetnika, ki je leta 1049 ustanovil hospic visoko nad predorom, ki nosi tudi njegovo ime. Turiste na \xc5\xa1vicarski strani dodatno spomnijo z obcestnimi panoji na svetnikove pse bernardince.\n_START_SECTION_\nZgodovina\n_START_PARAGRAPH_\nPreden je bil predor zgrajen je bil \xc4\x8dezmejni promet mo\xc5\xbeen le z uporabo cestnega prelaza Veliki Sveti Bernard. Ta je odprt le v poletnih mesecih in zaprt v obdobju s snegom med oktobrom in majem, v\xc4\x8dasih tudi dlje. Predor naj bi bil uporaben 365 dni na leto._NEWLINE_Predor je bil odprt za promet 19. marca 1964, ko je bil v gradnji od leta 1958. Ob otvoritvi je bil najdalj\xc5\xa1i cestni predor na svetu, ki je zamenjal predor Vielha v Kataloniji, ki je bil odprt leta 1948._NEWLINE_Pristopne ceste so se postopoma izbolj\xc5\xa1evale. Tragedija v predoru pod Mont Blancom leta 1999 je spodbudila temeljit pregled varnosti cestnih predorov v ve\xc4\x8d dr\xc5\xbeavah, vklju\xc4\x8dno v \xc5\xa0vici, zato so na\xc4\x8drtovali pomembne varnostne nadgradnje tudi v predoru Veliki Sveti Bernard. Omejitev hitrosti je 80 km / h.\n_START_SECTION_\nRe\xc5\xa1evalni predor\n_START_PARAGRAPH_\nLeta 2010 se je za\xc4\x8dela gradnja re\xc5\xa1evalnih / ube\xc5\xbenih predorov na razdalji 22 m od osi cestnega predora. Na vsakih 240 m bo zgrajeno skupno 23 pre\xc4\x8dnih povezav. Leta 2012 je bil izveden preboj le-teh. Prvotno na\xc4\x8drtovano odprtje 2015/2016 je bilo odlo\xc5\xbeeno zaradi razlik med upravljalcem in izvajalci, po ocenah za eno leto.\n_START_SECTION_\nDostop in priljubljenost\n_START_PARAGRAPH_\nPredor sam in ve\xc4\x8dina povezovalnih cest med Aosto in Martignyjem imajo le dva prometna pasova, po enega za vsako smer in za ve\xc4\x8dino pomembnih mest v \xc5\xa0vici in Italiji, brezpla\xc4\x8dna predor Gotthard in prelaz Simplon ponujata bolj neposredno ali vsaj hitrej\xc5\xa1e povezavo. To in predvsem cestnina zagotavlja, da predor Veliki Sveti Bernard redko trpi prometne zastoje v po\xc4\x8ditni\xc5\xa1ki sezoni, ki danes pestijo bolj priljubljene alpske prehode.'